Likumprojekts

**Grozījumi Zemes pārvaldības likumā**

Izdarīt Zemes pārvaldības likumā (Latvijas Vēstnesis, 2014, 228. nr.; 2016, 189. nr.; 2017, 242. nr.; 2018, 201. nr.; 2019, 57., 240. nr.) šādus grozījumus:

1. Papildināt 17. pantu ar 5.1 daļu šādā redakcijā:

"(51) Ministrija un pašvaldība vienojas par zemes rezerves fondā ieskaitītās un īpašuma tiesību atjaunošanai neizmantotās zemes piekritību valstij, ja ministrija zemi atzīmējusi kā piekritīgu valstij un pašvaldība nav izteikusi par to iebildumus vai ja ministrija nav zemi atzīmējusi kā piekritīgu valstij, bet tā nepieciešama valsts pārvaldes funkciju īstenošanai, vai ja valstij atbilstoši normatīvajiem aktiem būtu pirmpirkuma tiesības un par attiecīgo zemi nepastāv strīds, ko apliecina pašvaldības izsniegts dokuments."

2. Aizstāt pārejas noteikumu 5. punkta 6. apakšpunktā skaitli "2021." ar skaitli "2023.".

3. Aizstāt pārejas noteikumu 10. punktā vārdus "piektā daļa" ar vārdiem "sestā daļa".

4. Papildināt pārejas noteikumus ar 12. punktu šādā redakcijā:

"12. Šā likuma 15. panta devītajā daļā noteiktā prasība attiecībā uz grāmatvedības uzskaites nodrošināšanu par jūras piekrastes ūdeņiem un jūras piekrastes sauszemes daļu stājas spēkā gada laikā pēc jūras piekrastes joslas pirmreizējās reģistrācijas Nekustamā īpašuma valsts kadastra informācijas sistēmā."

|  |  |  |
| --- | --- | --- |
| Vides aizsardzības un reģionālās attīstības ministrs | (paraksts\*) | A. T. Plešs |

\* Dokuments ir parakstīts ar drošu elektronisko parakstu